Foto’s en video: Seldsame slang met twee koppe gevindFoto: John Kleopfer (Facebook) ŉ Natuurlewe- en wildbewaringsnavorsingshospitaal het gesê ŉ slang wat onlangs in die noordelike dele van Virginia in die VSA gevind is, sal waarskynlik na ŉ opleidingsfasiliteit gestuur word. Die Wildlife Center of Virginia het gesê die Eastern Copperhead is verlede week gevind. Die staatsherpetoloog het die slang verlede week Donderdag na die hospitaal gebring vir ŉ ondersoek. Die hospitaal het in ŉ verklaring gesê die twee koppe het twee lugweë en twee slukderms maar deel een hart en ŉ stel longe. Dit wil voorkom of die linkerkantse kop meer dominant is – dit is oor die algemeen meer aktief en reageer op sensasies. Aldus die Charlotte Observer glo bioloë albei koppe kan byt en gif versprei. John D Kleopfer, staatsherpetoloog, het in ŉ plasing op Facebook gesê slange met twee koppe is uiters seldsaam “omdat hulle bloot net nie so lank oorleef nie”. Hy wil graag die slang aan ŉ dieretuin skenk. Klik hier as die video nie direk in jou webblaaier speel nie